રાજ્યભરમાં જિલ્લા અને તાલુકા પંચાયતોના પ્રમુખ- ઉપપ્રમુખના હોદ્દાઓ માટે ચૂંટણી યોજાઈ હતી. રાજ્યની 31 જેટલી જિલ્લા પંચાયત અને 230 જેટલી તાલુકા પંચાયતોના પ્રમુખ અને ઉપપ્રમુખપદ માટેની ચૂંટણી બે દિવસ દરમિયાન હાથ ધરાઇ હતી. આ ચૂંટણીમાં અમદાવાદ, ભાવનગર, પાટણ, દાહોદ, મહીસાગર અને વડોદરા જિલ્લા પંચાયતમાં વ્હીપનો અનાદર કરનારા કોંગ્રેસના સદસ્યોને તાકીદની અસરથી પક્ષમાંથી સસ્પેન્ડ કરવામાં આવ્યા છે. હવે તેમની સામે પક્ષાંતર ધારા હેઠળની કાર્યવાહી કૉંગ્રેસ પક્ષ દ્વારા હાથ ધરવામાં આવશે.